CELEX: 32022D0784
Language: da
Date: 2022-05-17 00:00:00
Title: Kommissionens gennemførelsesafgørelse (EU) 2022/784 af 17. maj 2022 om ændring af gennemførelsesafgørelse (EU) 2019/1202 for så vidt angår harmoniserede standarder for påfyldningsstuds, prøvningskrav og dimensioner, der anvendes i LPG (autogas)-påfyldningssystemet til lette og tunge køretøjer og i systemer til eksplosionsundertrykkelse (EØS-relevant tekst)

19.5.2022   
               
               
                  DA
               
               
                  Den Europæiske Unions Tidende
               
               
                  L 140/8
               
            
         KOMMISSIONENS GENNEMFØRELSESAFGØRELSE (EU) 2022/784
         af 17. maj 2022
         om ændring af gennemførelsesafgørelse (EU) 2019/1202 for så vidt angår harmoniserede standarder for påfyldningsstuds, prøvningskrav og dimensioner, der anvendes i LPG (autogas)-påfyldningssystemet til lette og tunge køretøjer og i systemer til eksplosionsundertrykkelse
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 12 i Europa-Parlamentets og Rådets direktiv 2014/34/EU (2) formodes produkter, som er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige sundheds- og sikkerhedskrav i bilag II til nævnte direktiv, der er omfattet af disse standarder eller dele deraf.
                  
               
                     (2)
                  
                  
                     Ved brev BC/CEN/46-92 — BC/CLC/05-92 af 12. december 1994 fremsendte Kommissionen en anmodning til Den Europæiske Standardiseringsorganisation (CEN) og Den Europæiske Komité for Elektroteknisk Standardisering (Cenelec) med henblik på udarbejdelse og revision af harmoniserede standarder til støtte for Europa-Parlamentets og Rådets direktiv 94/9/EF (3) (»anmodningen«). Nævnte direktiv er blevet erstattet af direktiv 2014/34/EU uden ændring af de væsentlige sundheds- og sikkerhedskrav i bilag II til direktiv 94/9/EF. Disse krav er i øjeblikket fastsat i bilag II til direktiv 2014/34/EU.
                  
               
                     (3)
                  
                  
                     CEN og Cenelec blev navnlig anmodet om at udarbejde nye standarder for udformningen og afprøvningen af materiel til anvendelse i potentielt eksplosive atmosfærer som angivet i standardiseringsprogrammets kapitel I, der er aftalt mellem CEN og Cenelec og Kommissionen, og som er vedlagt anmodningen. CEN og Cenelec blev også anmodet om at revidere de eksisterende standarder med henblik på at bringe dem i overensstemmelse med de væsentlige sundheds- og sikkerhedskrav i direktiv 94/9/EF.
                  
               
                     (4)
                  
                  
                     På baggrund af anmodningen udarbejdede CEN følgende harmoniserede standarder: EN 13760:2021 — LPG-udstyr og -tilbehør — Autogas — LPG-påfyldningssystem til lette og tunge køretøjer — påfyldningsstuds, prøvningskrav og dimensioner, og EN 14373:2021 — Systemer til eksplosionsundertrykkelse.
                  
               
                     (5)
                  
                  
                     Kommissionen har sammen med CEN vurderet, hvorvidt standard EN 13760:2021 og EN 14373:2021 er i overensstemmelse med anmodningen.
                  
               
                     (6)
                  
                  
                     Standard EN 13760:2021 og EN 14373:2021 opfylder de krav, som det er hensigten, at de skal dække, og som er fastsat i bilag II til direktiv 2014/34/EU. Referencerne for de nævnte standarder bør derfor offentliggøres i Den Europæiske Unions Tidende.
                  
               
                     (7)
                  
                  
                     Standard EN 13760:2021 erstatter standard EN 13760:2003, og standard EN 14373:2021 erstatter standard EN 14373:2005. Det er derfor nødvendigt at tilbagetrække, fra C-udgaven af Den Europæiske Unions Tidende, referencerne til standard EN 13760:2003 og EN 14373:2005, som er offentliggjort i Kommissionens meddelelse (2018/C-371/01) (4).
                  
               
                     (8)
                  
                  
                     For at give fabrikanterne tilstrækkelig tid til at tilpasse deres produkter til de reviderede udgaver af de harmoniserede standarder EN 13760:2003 og EN 14373:2005 er det nødvendigt at udskyde tilbagetrækningen af referencerne for disse standarder.
                  
               
                     (9)
                  
                  
                     I bilag I til Kommissionens gennemførelsesafgørelse (EU) 2019/1202 (5) er der opført referencer for harmoniserede standarder til støtte for direktiv 2014/34/EU. For at sikre, at alle referencerne for de harmoniserede standarder, der er udarbejdet til støtte for direktiv 2014/34/EU, er angivet i den samme retsakt bør referencerne for standard EN 13760:2021 og EN 14373:2021 opføres i nævnte bilag.
                  
               
                     (10)
                  
                  
                     I bilag II til gennemførelsesafgørelse (EU) 2019/1202 er der opført referencer for harmoniserede standarder, der er udarbejdet til støtte for direktiv 2014/34/EU, og som trækkes tilbage fra C-udgaven af Den Europæiske Unions Tidende. Referencerne for de harmoniserede standarder EN 13760:2003 og EN 14373:2005 bør medtages i nævnte bilag.
                  
               
                     (11)
                  
                  
                     Gennemførelsesafgørelse (EU) 2019/1202 bør derfor ændres.
                  
               
                     (12)
                  
                  
                     Overholdelsen af en harmoniseret standard medfører en formodning om overensstemmelse med de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2019/1202 foretages følgende ændringer:
            
                        1)
                     
                     
                        Bilag I ændres i overensstemmelse med bilag I til nærværende afgørelse.
                     
                  
                        2)
                     
                     
                        Bilag II ændres i overensstemmelse med bilag II til nærværende afgørelse.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 17. maj 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2014/34/EU af 26. februar 2014 om harmonisering af medlemsstaternes love om materiel og sikringssystemer til anvendelse i en potentielt eksplosiv atmosfære (EUT L 96 af 29.3.2014, s. 309).
         
            (3)  Europa-Parlamentets og Rådets direktiv 94/9/EF af 23. marts 1994 om indbyrdes tilnærmelse af medlemsstaternes lovgivning om materiel og sikringssystemer til anvendelse i eksplosiv atmosfære (EFT L 100 af 19.4.1994, s. 1).
         
            (4)  Meddelelse fra Kommissionen (2018/C 371/01) i forbindelse med gennemførelsen af Europa-Parlamentets og Rådets direktiv 2014/34/EU om harmonisering af medlemsstaternes love om materiel og sikringssystemer til anvendelse i en potentielt eksplosiv atmosfære (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 371 af 12.10.2018, s. 1).
         
            (5)  Kommissionens gennemførelsesafgørelse (EU) 2019/1202 af 12. juli 2019 om de harmoniserede standarder for materiel og sikringssystemer til anvendelse i eksplosionsfarlig atmosfære, der er udarbejdet til støtte for Europa-Parlamentets og Rådets direktiv 2014/34/EU (EUT L 189 af 15.7.2019, s. 71).
      
      
         
            BILAG I
            I bilag I til gennemførelsesafgørelse (EU) 2019/1202 tilføjes følgende numre:
            
               
                           Nr.
                        
                        
                           Reference til standarden
                        
                     
                           »10.
                        
                        
                           EN 13760:2021
                           LPG-udstyr og -tilbehør — Autogas — LPG-påfyldningssystem til lette og tunge køretøjer — Påfyldningsstuds, prøvningskrav og dimensioner
                        
                     
                           11.
                        
                        
                           EN 14373:2021
                           Systemer til eksplosionsundertrykkelse«
                        
                     
         
      
      
         
            BILAG II
            I bilag II til gennemførelsesafgørelse (EU) 2019/1202 tilføjes følgende numre:
            
               
                           Nr.
                        
                        
                           Reference til standarden
                        
                        
                           Dato for tilbagetrækning
                        
                     
                           »9.
                        
                        
                           EN 13760:2003
                           Autogas — LPG-påfyldningssystem til lette og tunge køretøjer — Påfyldningsstuds, prøvningskrav og dimensioner
                        
                        
                           19. november 2023
                        
                     
                           10.
                        
                        
                           EN 14373:2005
                           Systemer til eksplosionsundertrykkelse
                        
                        
                           19. november 2023.«